নিজস্ব প্রতিবেদক: ঈদযাত্রার দ্বিতীয় দিনে কমলাপুর রেলস্টেশনে দেখা গেছে যাত্রীদের উপচে পড়া ভিড়। এদিকে ট্রেনের শিডিউল বিপর্যয়ে ভোগান্তিতে পড়েছে যাত্রীরা। তাদের অভিযোগ কোন ট্রেনই সঠিক সময়ে ছাড়ছে না। ফলে ভ্যাপসা গরমে চরম ভোগান্তিতে রয়েছে ঘরমুখো মানুষ। সকাল ৭টায় খুলনার উদ্দেশে সুন্দরবন এক্সপ্রেস ট্রেনটি ছেড়ে যাওয়ার কথা থাকলেও আড়াই ঘণ্টা পর তা কমলাপুর স্টেশন ছাড়ে। অনেক ট্রেন ছেড়ে যাওয়ার সময় পার হওয়ার পরও স্টেশনে এসে পৌঁছায়নি। এদিকে, ঈদে ঘরমুখো মানুষের চাপ রয়েছে বাস টার্মিনালে। তবে আগে থেকে টিকেট কেনার ফলে যাত্রীর বাড়তি চাপ নেই বলে জানান বাস কর্মচারীরা।